Fjarskiptakerfi Mílu liggur víða yfir firði , víkur og voga og stytta þar með leið fjarskipta milli byggðakjarna . Mikilvægt er fyrir sæfarendur að þekkja til legu fjarskiptastrengja í kringum landið til að komast hjá óþarfa tjóni . Fjarskiptastrengir í sjó Fjarskiptastrengir Mílu í sjó liggja víða umhverfis landið yfir firði , víkur og voga . Um er að ræða ljósleiðarastrengi og símastrengi og auk þess liggja strengir í sjó sem ekki eru í notkun . Mikilvægt er að þekkja til þeirra yfirborðsmerkinga sem vísa á legu og staðsetningu strengja . Varðandi sæstrengi er vakin athygli á því að samkvæmt lögum um fjarskipti er óheimilt að veiða með botnveiðafærum nær sæstreng en sem nemur fjórðung úr mílu frá miðju sæstrengs í báðar áttir , eða alls tveimur mílufjórðungum , sem eru 926 metrar . Einnig er tekið fram í fjarskiptalögum að ekki megi gera jarðrask eða aðrar ráðstafanir er af geta hlotist skemmdir á fjarskiptavirkjum þar með talið sæstrengjum , eða truflanir á rekstri þeirra nema áður hafi verið aflað upplýsinga um legu þeirra og samráð verið haft við eiganda fjarskiptavirkisins um tilhögun framkvæmdanna .